text: সাবেক অর্থমন্ত্রী এম এ মুহিত সিএমএইচে ভর্তি – newsnow24.com
  সর্বশেষ আপডেটঃ জুলাই ৩০, ২০২১ 36 0
  নিউজনাউ ডেস্ক: সাবেক অর্থমন্ত্রী আবুল মাল আবদুল মুহিত বৃহস্পতিবার বেলা সাড়ে তিনটার দিকে সম্মিলিত সামরিক হাসপাতালে (সিএমএইচ) ভর্তি হয়েছেন।
  আবুল মাল আবদুল মুহিতের ছোট ভাই পররাষ্ট্রমন্ত্রী এ কে আবদুল মোমেন জানান, আবুল মাল আবদুল মুহিতের শারীরিক অবস্থা ভালো আছে। প্রধানমন্ত্রীর কার্যালয় থেকে উন্নত চিকিৎসার জন্য তাঁকে সিএমএইচে ভর্তি করানোর পরামর্শ দেওয়া হয়। আবদুল মুহিতের অক্সিজেন স্যাচুরেশন ৯৬। পররাষ্ট্রমন্ত্রী তাঁর ভাইয়ের জন্য সবাইকে দোয়া করার অনুরোধ করেছেন।
  পারিবারিক সূত্রে জানা গেছে, আবুল মাল আবদুল মুহিতের করোনা পরীক্ষার ফল পজিটিভ আসে গত রবিবার। এরপর চিকিৎসকের পরামর্শে তিনি ঢাকার বনানীর নিজ বাসাতেই ছিলেন। একই দিন আবদুল মুহিতের ছেলে শাহেদ মুহিতেরও করোনা পরীক্ষার ফল পজিটিভ আসে। আবদুল মুহিতের দুই দফা টিকা নেওয়া আছে।